pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐมนตรีเกษตรฯ เปิดงาน “เกษตรสุรนารี ประจำปี 2560”
วันพฤหัสบดีที่ 23 กุมภาพันธ์ 2560
รัฐมนตรีเกษตรฯ เปิดงาน “เกษตรสุรนารี ประจําปี 2560”
รัฐมนตรีเกษตรฯ เปิดงาน “เกษตรสุรนารี ประจําปี 2560” หนุนสถาบันการศึกษาร่วมพัฒนาภาคเกษตรประเทศ
พลเอก ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานเปิดงาน “เกษตรสุรนารี ประจําปี2560”ซึ่งจัดขึ้นระหว่างวันที่23 -27ก.พ.2560ภายใต้แนวคิด “เกษตรใต้ร่มพระบารมี:เกษตรรังสรรค์เพื่อวันข้างหน้า อนาคตไทย” ณ อาคารสุรพัฒน์2มหาวิทยาลัยเทคโนโลยีสุรนารี อําเภอเมือง จังหวัดนครราชสีมาว่าการจัดงานครั้งนี้จัดขึ้นจากความร่วมมือระหว่างหน่วยงานภาครัฐ และเอกชน อาทิ มหาวิทยาลัยเทคโนโลยีสุรนารี จังหวัดนครราชสีมา รวมทั้งสมาคมโรงงานผู้ผลิตมันสําปะหลัง ภาคตะวันออกเฉียงเหนือ โดยเป็นงานที่มหาวิทยาลัยได้ดําเนินการมาอย่างต่อเนื่อง และมีกิจกรรมที่ก่อให้เกิดประโยชน์โดยตรงต่อเกษตรกร และผู้สนใจด้านการเกษตรทุกระดับ ซึ่งสอดคล้องกับนโยบายของกระทรวงเกษตรและสหกรณ์คือ การวางรากฐานที่เข้มแข็งให้กับภาคเกษตรกรรม ด้วยการสนับสนุนเกษตรทฤษฎีใหม่ รวมทั้งการทําให้ภาคเกษตรกรรม ก้าวหน้าในเชิงพาณิชย์ ได้แก่ การทําให้สินค้า ทางการเกษตรของไทย มีประสิทธิภาพในด้านต้นทุน สามารถแข่งขันได้ ทั้งในเชิงคุณภาพและราคา และตรงตามความต้องการของตลาดโลก เพื่อที่จะบรรลุถึงเป้าหมายสูงสุดคือ เกษตรกรมีความมั่นคงในรายได้ และการดําเนินชีวิต การนํานโยบายดังกล่าวมาสู่การปฏิบัติ เริ่มจากการผลิตที่เหมาะสม กับสภาพพื้นที่การนําความรู้ทางการเกษตรสมัยใหม่ และภูมิปัญญาท้องถิ่น มาประยุกต์ใช้ผ่านกลไกของศูนย์เรียนรู้เพื่อประสิทธิภาพการผลิตสินค้า เกษตรในแต่ละอําเภอ และระดมพลังในท้องถิ่นเพื่อบริหารจัดการแปลงร่วมกันตั้งแต่ในขั้นตอนการจัดหาปัจจัยการผลิต การผลิตและการตลาด
ดังนั้น การที่นโยบายของกระทรวงเกษตรและสหกรณ์จะสําเร็จได้ต้องอาศัยการขับเคลื่อนในระดับพื้นที่ นอกจากการขับเคลื่อนนโยบายดังกล่าว ผ่านเครือข่ายศูนย์เรียนรู้ เพื่อเพิ่มประสิทธิภาพ การผลิตสินค้าเกษตรในแต่ละอําเภอ และเครือข่าย เจ้าหน้าที่ของกระทรวงในแต่ละพื้นที่ รวมทั้งเครือข่ายsmart officersและsmart farmersกระทรวงเกษตรและสหกรณ์ ยังต้องการความร่วมมือ จากเครือข่ายสถาบันการศึกษา บุคลากรทางการศึกษา และนักศึกษาในท้องถิ่น ซึ่งมีกําลังคน กําลังปัญญา รวมถึงความหลากหลายในองค์ความรู้ที่สามารถนําไปถ่ายทอด ให้กับเกษตรกรได้เป็นครั้งคราว และยังสามารถเป็นพี่เลี้ยงให้กับเกษตรกรในระยะยาวได้อีกด้วย ไม่ว่าจะเป็นด้านการเกษตรการแปรรูป การพัฒนาผลิตภัณฑ์ การเงิน การบัญชี การบริหารธุรกิจ และการตลาด
“การจัดแสดงผลงานทางวิชาการของมหาวิทยาลัยเทคโนโลยีสุรนารีในครั้งนี้ แสดงให้เห็นถึงศักยภาพของมหาวิทยาลัยในการนําผลงานวิจัย มาปรับใช้เพื่อให้บริการวิชาการแก่ชุมชนและสังคม จึงขอให้การจัดงานเกษตรสุรนารี เป็นจุดเริ่มต้นของการให้ความช่วยเหลือแก่กลุ่มเกษตรกร เพื่อสร้างความเข้มแข็งในสังคม โดยเฉพาะในชุมชนเกษตรกรรม ในพื้นที่จังหวัดนครราชสีมา และพื้นที่ภาคตะวันออกเฉียงเหนือ” พลเอก ฉัตรชัย กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กระทรวงมหาดไทยจัดพิธีบวงสรวงนพปฎลสุวรรณฉัตรก่อนอัญเชิญขึ้นประดิษฐานบนยอดพระเมรุมาศจำลอง 85 แห่งทั่วประเทศ
วันพุธที่ 20 กันยายน 2560
กระทรวงมหาดไทยจัดพิธีบวงสรวงนพปฎลสุวรรณฉัตรก่อนอัญเชิญขึ้นประดิษฐานบนยอดพระเมรุมาศจําลอง 85 แห่งทั่วประเทศ
กระทรวงมหาดไทยจัดพิธีบวงสรวงนพปฎลสุวรรณฉัตรก่อนอัญเชิญขึ้นประดิษฐานบนยอดพระเมรุมาศจําลอง 85 แห่งทั่วประเทศ
วันนี้ (19 ก.ย.) เวลา 16:19 น. ณ บริเวณลานหน้าพระอนุสาวรีย์สมเด็จพระเจ้าบรมวงศ์เธอเจ้าฟ้ากรมพระยานริศรานุวัดติวงศ์ กรมโยธาธิการและผังเมือง ถนนพระรามที่ 6นายกฤษฎา บุญราช ปลัดกระทรวงมหาดไทยเป็นประธานในพิธีบวงสรวงนพปฎลสุวรรณฉัตร (ฉัตรทอง 9 ชั้น) เพื่อความเป็นสิริมงคลก่อนอัญเชิญขึ้นประดิษฐานบนยอดพระเมรุมาศจําลอง รวม 85 แห่งทั่วประเทศ
นายกฤษฎา บุญราช ปลัดกระทรวงมหาดไทย เปิดเผยว่าตามที่รัฐบาลได้มอบหมายให้กระทรวงมหาดไทย โดยกรมโยธาธิการและผังเมือง ดําเนินการก่อสร้างพระเมรุมาศจําลองในส่วนภูมิภาคทุกจังหวัด จังหวัดละ 1 แห่ง รวม 76 แห่งทั่วประเทศ และในกรุงเทพมหานครและปริมณฑล จํานวน 8 แห่ง ประกอบด้วย 1) สนามกีฬากองทัพอากาศ (ธูปะเตมีย์) 2) ศูนย์นิทรรศการและการประชุมไบเทคบางนา 3) สถาบันเทคโนโลยีพระจอมเกล้าเจ้าคุณทหารลาดกระบัง 4) พุทธมณฑล 5) กองสลากเดิม 6) ลานคนเมือง 7) สวนนาคราภิรมย์ และ 8) ลานพระบรมรูปพระบาทสมเด็จพระพุทธยอดฟ้าจุฬาโลกมหาราช นอกจากนี้ กรุงเทพมหานครได้ดําเนินการก่อสร้างพระเมรุมาศจําลองอีก 1 แห่ง ณ บริเวณพระลานพระราชวังดุสิต โดยรูปแบบของพระเมรุมาศจําลอง มีลักษณะเป็นทรงบุษบก ปลายยอดเป็นนพปฎลสุวรรณฉัตร (ฉัตรทอง 9 ชั้น) ความสูงจากระดับพื้นถึงปลายยอดฉัตร ชั้นเชิงกลอน 7 ชั้น ซุ้มบันแถลง และซุ้มรังไก่ โครงสร้างเหล็กองค์พระเมรุมาศ ทรงสี่เหลี่ยมจัตุรัส สูง 22.35 เมตร ฐานย่อเก็จบนพื้นยกทรงกลม เส้นผ่านศูนย์กลาง 16 เมตร ภายในประกอบด้วย แท่นวางดอกไม้จันทน์และพระบรมฉายาลักษณ์ และเพื่อให้การก่อสร้างพระเมรุมาศฯจําลอง มีความเรียบร้อย สวยงาม สมพระเกียรติ ในแบบก่อสร้างได้กําหนดให้อัญเชิญนพปฎลสุวรรณฉัตรประดิษฐานบนยอดพระเมรุมาศฯจําลองด้วย ดังนั้น เพื่อให้การอัญเชิญนพปฎลสุวรรณฉัตรประดิษฐานบนยอดพระเมรุมาศฯจําลองเป็นไปด้วยความเรียบร้อย เป็นเกียรติประวัติและสิริมงคลแก่กระทรวงมหาดไทยและกรมโยธาธิการและผังเมืองที่ได้มีโอกาสในการถวายงานรับใช้ใต้เบื้องพระยุคลบาทพระบาทสมเด็จพระปรมินทรมหาภูมิพลอดุลยเดช ในวันนี้ (19 ก.ย.) กระทรวงมหาดไทย โดยกรมโยธาธิการและผังเมือง จึงได้กําหนดให้มีพิธีบวงสรวงนพปฎลสุวรรณฉัตร เพื่ออัญเชิญประดิษฐานบนยอดพระเมรุมาศฯจําลอง จํานวน 85 แห่งทั่วประเทศ
ด้านนายมณฑล สุดประเสริฐ อธิบดีกรมโยธาธิการและผังเมืองกล่าวว่า สําหรับการก่อสร้างพระเมรุมาศจําลองในครั้งนี้ จะเป็นระบบ Prefabrication โดยเป็นการผลิตแต่ละชิ้นส่วนให้สําเร็จก่อนนําไปประกอบ ณ บริเวณจุดก่อสร้าง และจะใช้เวลาประกอบโครงสร้างเหล็กหน้างานประมาณ 23 ชั่วโมง/องค์ ซึ่งขณะนี้โครงสร้างเหล็กองค์พระเมรุมาศจําลอง
และนพปฎลสุวรรณฉัตร (ฉัตรทอง 9 ชั้น) ดําเนินการแล้วเสร็จทั้ง 85 แห่ง และปัจจุบันอยู่ระหว่างขั้นตอนการติดตั้งรูปหล่อเรซินประดับในส่วนของหลังคา (ชั้นเชิงกลอน 7 ชั้นซุ้มบันแถลงและซุ้มรังไก่) โดยกําหนดแล้วเสร็จในวันที่ 15 ตุลาคม 2560.
ครั้งที่ 137/2560
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  10 เมษายน 2561
วันอังคารที่ 10 เมษายน 2561
สรุปข่าวการประชุมคณะรัฐมนตรี  10 เมษายน 2561
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีพร้อมผลักดันความร่วมมือระหว่างไทย-เบลเยียม โดยเฉพาะอย่างยิ่งด้านการค้าและการลงทุน
วันพฤหัสบดีที่ 30 กรกฎาคม 2563
นายกรัฐมนตรีพร้อมผลักดันความร่วมมือระหว่างไทย-เบลเยียม โดยเฉพาะอย่างยิ่งด้านการค้าและการลงทุน
นายกรัฐมนตรีพร้อมผลักดันความร่วมมือระหว่างไทย-เบลเยียม โดยเฉพาะอย่างยิ่งด้านการค้าและการลงทุน
วันนี้ (วันพฤหัสบดีที่ 30 กรกฎาคม 2563) เวลา 13.30 น. ณ ห้องสีงาช้าง ตึกไทยคู่ฟ้า ทําเนียบรัฐบาล นายฟีลิป ครีแดลกา (H.E. Mr. Philippe Kridelka) เอกอัครราชทูตราชอาณาจักรเบลเยียมประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่ออําลาในโอกาสพ้นจากหน้าที่ สรุปสาระสําคัญการหารือ ดังนี้
นายกรัฐมนตรีกล่าวขอบคุณเอกอัครราชทูตราชอาณาจักรเบลเยียมประจําประเทศไทย ชื่นชมความสัมพันธ์ระหว่างไทยกับเบลเยียมที่มีความใกล้ชิดยาวนานกว่า 152 ปี พร้อมทั้งขอบคุณเอกอัครราชทูตฯ ที่มีบทบาทสําคัญในการส่งเสริมความสัมพันธ์ระหว่างไทยกับเบลเยียมให้แน่นแฟ้นยิ่งขึ้นตลอดระยะเวลาเกือบ 3 ปี ในตําแหน่ง ตลอดจนแสดงความยินดีกับบทบาทใหม่ในฐานะเอกอัครราชทูตผู้แทนถาวรเบลเยียมประจําสหประชาชาติ ณ นครนิวยอร์ก ซึ่งนายกรัฐมนตรีหวังว่า เมื่อเอกอัครราชทูตฯ ไปดํารงตําแหน่งใหม่จะมีส่วนช่วยสร้างการรับรู้เกี่ยวกับประเทศไทยในเวทีระดับโลก โดยไทยมีจุดเด่นที่สําคัญ 3 อย่าง ได้แก่ รอยยิ้มสยาม อาหารอร่อย และธรรมชาติสวยงาม
เอกอัครราชทูตฯ ขอบคุณรัฐบาลไทยที่ให้การต้อนรับอย่างอบอุ่นตลอดระยะเวลาที่ผ่านมา ชื่นชมประเทศไทยเป็นประเทศที่สวยงามและชาวไทยมีอัธยาศัยดี ตลอดจนยินดีที่ประเทศไทยประสบความสําเร็จในการบริหารจัดการการแพร่ระบาดของโรคติดเชื้อไวรัสโคโรนา 2019 (โควิด-19) เป็นที่ยอมรับจากต่างประเทศ ซึ่งเป็นผลให้ประเทศไทยไม่พบการติดเชื้อภายในประเทศมาเป็นระยะเวลาหลายเดือน ด้านนายกรัฐมนตรีขอบคุณเอกอัครราชทูตฯ ที่ได้จัดกิจกรรม Thai-Belgium Covid Solidarity ซึ่งเป็นโครงการสาธารณกุศลเพื่อช่วยเหลือชุมชนไทยที่ได้รับผลกระทบจากโควิด-19
โอกาสนี้ ทั้งสองได้หารือในประเด็นความร่วมมือด้านเศรษฐกิจที่สําคัญร่วมกัน โดยนายกรัฐมนตรีขอบคุณเบลเยียมที่สนับสนุนการฟื้นการเจรจาความตกลงการค้าเสรีระหว่างไทยกับสหภาพยุโรป พร้อมขอให้เบลเยียมสนับสนุนการเจรจาดังกล่าวต่อไปเพื่อประโยชน์ร่วมกันของทั้งสองประเทศ นอกจากนี้ ทั้งสองฝ่ายต่างมองเห็นโอกาสซึ่งกันและกัน โดยนายกรัฐมนตรีขอให้เบลเยียมพิจารณาการลงทุนในไทยและใช้ไทยเป็นศูนย์กลางการค้าและการลงทุนในกรอบของอาเซียน ซึ่งเป็นตลาดใหญ่ มีประชากรจํานวนมาก และมีศักยภาพในหลายด้าน
ทั้งสองฝ่ายเห็นพ้องว่ายังมีช่องทางเพิ่มพูนการค้าและการลงทุนระหว่างกันอีกมาก โดยนายกรัฐมนตรีขอให้เบลเยียมพิจารณาลงทุนในไทยมากขึ้น โดยเฉพาะในพื้นที่ EEC ในสาขาที่เบลเยียมมีศักยภาพ อาทิ เทคโนโลยีชีวภาพ และสิ่งแวดล้อม ซึ่งไทยพร้อมอํานวยความสะดวกในการลงทุนของเบลเยียม และพร้อมร่วมมือกับเบลเยียมในช่วงฟื้นฟูเศรษฐกิจภายหลังสถานการณ์โควิด-19
รัฐบาลไทย-ข่าวทำเนียบรัฐบาล-รมช.ธรรมนัส ลงพื้นที่ช่วยเหลือพี่น้องเกษตรกรจากพายุซินลากู พร้อมส่งมอบ ส.ป.ก. 4-01 ส่งเสริมเกษตรกรรม
วันศุกร์ที่ 21 สิงหาคม 2563
รมช.ธรรมนัส ลงพื้นที่ช่วยเหลือพี่น้องเกษตรกรจากพายุซินลากู พร้อมส่งมอบ ส.ป.ก. 4-01 ส่งเสริมเกษตรกรรม
รมช.ธรรมนัส ลงพื้นที่ช่วยเหลือพี่น้องเกษตรกรจากพายุซินลากู พร้อมส่งมอบ ส.ป.ก. 4-01 ส่งเสริมเกษตรกรรม
รมช.ธรรมนัสลงพื้นที่ช่วยเหลือพี่น้องเกษตรกรจากพายุซ้นลากูพร้อมส่งมอบส.ป.ก. 4-01ส่งเสริมเกษตรกรรม
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์พร้อมด้วยนางนฤมลภิญโญสินวัฒน์รัฐมนตรีช่วยว่าการกระทรวงแรงงานเปิดเผยภายหลังลงพื้นที่ตรวจเยี่ยมรับฟังปัญหาความเดือดร้อนของเกษตรกรผู้ได้รับผลกระทบจากพายุซินลากูพร้อมมอบถุงยังชีพหนังสืออนุญาตให้เข้าทําประโยชน์ในเขตปฏิรูปที่ดิน(ส.ป.ก. 4-01) ทั้งปัจจัยการผลิตและสระน้ําในไร่นานอกเขตชลประทานแก่พี่น้องเกษตรกรณต.สะเนียนอ.เมืองจ.น่านว่าจากสถานการณ์พายุซินลากูทําให้ประเทศไทยมีฝนตกหนักถึงหนักมากบางพื้นที่บริเวณภาคเหนือภาคตะวันออกเฉียงเหนือภาคตะวันออกภาคกลางและภาคใต้นั้นกระทรวงเกษตรและสหกรณ์ มีความห่วงใยประชาชนและพี่น้องเกษตรกรในพื้นที่ที่ได้รับผลกระทบจึงได้สั่งการให้ทุกหน่วยงานในสังกัดเร่งดําเนินการให้ความช่วยเหลือและเยียวยาผู้ที่ได้รับผลกระทบอย่างเร่งด่วนทันที
“ในวันนี้ได้มามอบถุงยังชีพแก่ผู้ได้รับผลกระทบจํานวน350ชุดพร้อมทั้งหนังสืออนุญาตให้เข้าทําประโยชน์ในเขตปฏิรูปที่ดิน(ส.ป.ก.4-01)แก่เกษตรกรจํานวน30ราย ปัจจัยการผลิตและสระน้ําในไร่นานอกเขตชลประทานเพื่อกระจายการถือครองลดความเหลื่อมล้ําทางสังคมการใช้ที่ดินให้เกิดประโยชน์สูงสุดโดยการจัดหาที่ดินและจัดที่ดินให้แก่เกษตรกรผู้ไร้ที่ดินทํากินหรือมีที่ดินเล็กน้อยไม่เพียงพอต่อการครองชีพพร้อมให้ความช่วยเหลือในการพัฒนาอาชีพเกษตรกรรมปรับปรุงทรัพยากรและปัจจัยการผลิตตลอดจนการผลิตและการจําหน่ายให้เกิดผลดียิ่งขึ้น”ร้อยเอกธรรมนัสกล่าว
ทั้งนี้จังหวัดน่านนั้นมีพื้นที่ประกาศปฏิรูปที่ดินจํานวน475,565ไร่กันพื้นที่คืนกรมป่าไม้(RF)จํานวน14,597ไร่เหลือพื้นที่ดําเนินการจริงจํานวน460,968ไร่มีพื้นที่จัดที่ดินไปแล้วจํานวน351,288ไร่และพื้นที่คงค้างจัดที่ดินประมาณ5,000ไร่
รัฐบาลไทย-ข่าวทำเนียบรัฐบาล-พล.อ.ต.รังสรรค์  เยาวรัตน์  อนุกรรมการด้านการประชาสัมพันธ์เพื่อสร้างความสามัคคีปรองดอง
วันศุกร์ที่ 31 มีนาคม 2560
พล.อ.ต.รังสรรค์  เยาวรัตน์  อนุกรรมการด้านการประชาสัมพันธ์เพื่อสร้างความสามัคคีปรองดอง
พล.อ.ต.รังสรรค์  เยาวรัตน์  อนุกรรมการด้านการประชาสัมพันธ์เพื่อสร้างความสามัคคีปรองดอง
พล.อ.ต.รังสรรค์ เยาวรัตน์ อนุกรรมการด้านการประชาสัมพันธ์เพื่อสร้างความสามัคคีปรองดอง เปิดเผยว่า เมื่อ
31 มี.ค.60 ผู้แทนองค์กรภาคธุรกิจ เกษตร และแรงงาน 8 องค์กร ประกอบด้วย สภาเกษตรกรแห่งชาติ สมาคมธนาคารไทย สมาคมผู้ประกอบการธุรกิจขนาดกลางและขนาดย่อมไทย มูลนิธิเครือข่ายส่งเสริมคุณภาพชีวิตแรงงาน สภาองค์การลูกจ้างสภาแรงงานแห่งประเทศไทย สหภาพแรงงานรัฐวิสาหกิจการบินไทย สหภาพแรงงานรัฐวิสาหกิจการไฟฟ้าฝ่ายผลิตแห่งประเทศไทย และสหภาพแรงงานรัฐวิสาหกิจรถไฟแห่งประเทศไทย เข้าร่วมให้ข้อคิดเห็นและข้อเสนอแนะแก่คณะกรรมการรับฟังความคิดเห็นเพื่อสร้างความสามัคคีปรองดอง ณ ศาลาว่าการกลาโหม สรุปดังนี้
ปัญหาเรื่องที่ดินทํากินของเกษตรกรเป็นปัญหาใหญ่ ซึ่งปัจจุบันเกษตรกรมีการถือครองที่ดินลดน้อยลง และได้รับการจัดสรรรายได้ที่ไม่เป็นธรรม โดยรายได้ไม่ถึงมือเกษตรกรอย่างแท้จริง ทําให้เกิดปัญหาหนี้สิน นําไปสู่การขายหรือจํานองที่ดินที่มีอยู่ให้กับนายทุน จนต้องสูญเสียที่ดินทํากินในที่สุด จึงเห็นว่ารัฐควรให้ความสําคัญกับภาคเกษตรมากขึ้น โดยการจัดสรรที่ดิน
ทํากินให้เกิดความเป็นธรรม ควรมีการกระจายรายได้อย่างเป็นธรรม สําหรับในส่วนของภาคธุรกิจเห็นว่าปัญหาเรื่องปากท้องของประชาชนเป็นปัญหาพื้นฐานที่ภาครัฐควรดูแลด้วยการกระจายอํานาจไปยังท้องถิ่น โดยที่ภาคธุรกิจเอกชนจะเป็นส่วนช่วยเสริม เช่น กองทุนฟื้นฟูเกษตรกร เป็นต้น ขณะที่ภาคธุรกิจ SMEs ส่วนใหญ่ยังประสบปัญหาการขาดแคลนเงินทุนรวมทั้งการเข้าถึงแหล่งทุน ตลอดจนปัญหาเรื่องการหาตลาดยาก ดังนั้น การจัดทําแผนงานของภาครัฐในการส่งเสริมธุรกิจ SMEs จึงควรมีการ
บูรณาการระหว่างหน่วยงานที่เกี่ยวข้องอย่างแท้จริง
ขณะที่องค์กรภาคแรงงานเห็นว่ารัฐวิสาหกิจเป็นกลไกหนึ่งในการสร้างความปรองดอง และต้องการมีส่วนร่วมในกระบวนการปรองดอง ซึ่งที่ผ่านมาภาคแรงงานมักถูกมองว่าเป็นพวกที่เรียกร้องแต่ผลประโยชน์ เนื่องจากยังขาดการทําความเข้าใจซึ่งกันและกันอย่างแท้จริง ภาครัฐจึงไม่ควรละเลยและควรให้ความสําคัญ โดยเฉพาะแรงงานปัจจุบันที่เป็นแรงงานทั้งในระบบและนอกระบบ ซึ่งเป็นคนกลุ่มใหญ่ และเห็นว่าควรได้รับผลตอบแทนในระดับที่เหมาะสมและเป็นธรรม ขณะเดียวกัน ภาครัฐควรกําหนดทิศทางในการพัฒนารัฐวิสาหกิจที่ชัดเจน โดยไม่เอื้อประโยชน์ให้กับกลุ่มทุน และมองว่ารัฐสามารถใช้ประโยชน์รัฐวิสาหกิจเพื่อสร้างรายได้ให้กับประเทศอีกทางหนึ่งได้ ทั้งนี้ องค์กรภาคแรงงานสนับสนุนการปฏิรูปประเทศอย่างจริงจังในทุกด้าน รวมทั้งการจัดทํายุทธศาสตร์ชาติ 20 ปี ซึ่งผู้นําทุกคนจะต้องยึดถือในการบริหารประเทศตามยุทธศาสตร์ที่กําหนดไว้
รัฐบาลไทย-ข่าวทำเนียบรัฐบาล-ปลัดกอบชัยฯ เปิดการฝึกอบรมมพร้อมมอบนโยบายแนวทางการปฏิบัติงานด้านการวางแผนบริหารยุทธศาสตร์
วันพุธที่ 13 พฤศจิกายน 2562
ปลัดกอบชัยฯ เปิดการฝึกอบรมมพร้อมมอบนโยบายแนวทางการปฏิบัติงานด้านการวางแผนบริหารยุทธศาสตร์
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานพิธีเปิดการฝึกอบรมพร้อมมอบนโยบายแนวทางการปฏิบัติงานด้านการวางแผนบริหารยุทธศาสตร์ ณ โรงแรมเดอะ ทวิน ทาวเวอร์ กรุงเทพฯ
วันนี้ (13 พฤศจิกายน 2562) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานพิธีเปิดการฝึกอบรมพร้อมมอบนโยบายแนวทางการปฏิบัติงานด้านการวางแผนบริหารยุทธศาสตร์ ให้แก่ผู้เข้ารับการฝึกอบรมหลักสูตร การวางแผนบริหารยุทธศาสตร์ ซึ่งการฝึกอบรมดังกล่าว จัดขึ้นระหว่างวันที่ 11 - 15 พฤศจิกายน 2562 ณ โรงแรมเดอะ ทวิน ทาวเวอร์ กรุงเทพฯ
รัฐบาลไทย-ข่าวทำเนียบรัฐบาล-เกษตรฯ เตรียมเรียกประชุมคณะกรรมการไก่ไข่ถกคุมนำเข้าพ่อแม่พันธุ์ตามแผน 5.5 แสนตัว
วันจันทร์ที่ 26 มีนาคม 2561
เกษตรฯ เตรียมเรียกประชุมคณะกรรมการไก่ไข่ถกคุมนําเข้าพ่อแม่พันธุ์ตามแผน 5.5 แสนตัว
เกษตรฯ เตรียมเรียกประชุมคณะกรรมการไก่ไข่ถกคุมนําเข้าพ่อแม่พันธุ์ตามแผน 5.5 แสนตัว พร้อมเรียก 4 บริษัทผู้ผลิตไก่ไข่ยักษ์ใหญ่ร่วมมือลดจํานวนพ่อแม่พันธุ์
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังหารือร่วมกับกลุ่มสหกรณ์ผู้เลี้ยงไก่ไข่ ซึ่งได้รับผลกระทบจากปัญหาราคาไข่ไก่ตกต่ําในปัจจุบันที่พบว่าราคาไข่คละหน้าฟาร์มเฉลี่ยที่ 2.50 – 2.60 บาท/ฟอง ขณะที่ราคาต้นทุนการผลิตอยู่ที่ 2.90 บาท/ฟอง เนื่องจากผลกระทบจากการนําเข้าพ่อแม่พันธุ์ (PS) ที่มากกว่า 5.5 แสนตัว/ปี ดังนั้น แนวทางที่กระทรวงเกษตรฯ รับพิจารณาและกําหนดแนวทางแก้ไขปัญหาดังกล่าว คือ 1. กําหนดให้มีการประชุมคณะกรรมการนโยบายพัฒนาไก่ไข่และผลิตภัณฑ์หรือ Egg Board ภายในสัปดาห์นี้ เพื่อกําหนดมาตรการจํากัดการนําเข้าพ่อแม่พันธุ์ไม่ให้เกิน 5.5 แสนตัว/ปี แต่พบว่าปัจจุบันมีปริมาณพ่อแม่พันธุ์แล้ว 6.2 แสนตัว ซึ่งส่งผลกระทบต่อราคาไข่ไก่ 2. มอบหมายกรมปศุสัตว์พิจารณากําหนดมาตรการตรวจนับปู่ย่าพันธุ์ (GS)ให้ชัดเจน ซึ่งเป็นปัจจัยสําคัญที่ส่งผลต่อปริมาณพ่อแม่พันธุ์ที่จะผลิตไข่ไก่ออกสู่ตลาด โดยเฉพาะบริษัทผู้เลี้ยงไก่ไข่รายใหญ่ 3.กระทรวงเกษตรฯ จะหารือร่วมกับกระทรวงพาณิชย์พิจารณาแนวทางการออกประกาศกระทรวงเรื่องการนําเข้าพ่อแม่พันธุ์ไก่ไข่ตามกฎหมายที่กระทรวงพาณิชย์กํากับดูแล ซึ่งจะมีผลให้ผู้นําเข้าต้องแจ้งข้อมูลการนําเข้าพ่อแม่พันธุ์ที่ชัดเจน และ 4. กระทรวงเกษตรฯ จะประสานเชิญ 4 บริษัทผู้ผลิตไข่ไก่รายใหญ่ ได้แก่ บริษัทเจริญโภคภัณฑ์อาหาร จํากัด (มหาชน) หรือซีพี,บริษัท เบทาโกร จํากัด (มหาชน), บริษัทแสงทอง และบริษัท แหลมทองสหการ จํากัดหารือร่วมกันเพื่อขอความร่วมมือในการลดจํานวนพ่อแม่พันธุ์ให้เหลือคงที่ 5.5 แสนตัว ซึ่งจะส่งผลให้สถานการณ์ราคาไข่ไก่ดีขึ้น
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล- กระทรวงยุติธรรม โดย สำนักงาน ป.ป.ส. ประชุมคณะกรรมการตรวจสอบทรัพย์สิน ครั้งที่ ๑๐
วันพฤหัสบดีที่ 12 ตุลาคม 2560
กระทรวงยุติธรรม โดย สํานักงาน ป.ป.ส. ประชุมคณะกรรมการตรวจสอบทรัพย์สิน ครั้งที่ ๑๐
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะประธานกรรมการตรวจสอบทรัพย์สิน เป็นประธานการประชุมคณะกรรมการตรวจสอบทรัพย์สิน ครั้งที่ ๑๐
ในวันพฤหัสบดีที่ ๑๒ ตุลาคม ๒๕๖๐ เวลา ๑๐.๐๐ น.
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
ในฐานะประธานกรรมการตรวจสอบทรัพย์สิน
เป็นประธานการประชุมคณะกรรมการตรวจสอบทรัพย์สิน ครั้งที่ ๑๐
โดยมี นายศิรินทร์ยา สิทธิชัย เลขาธิการ ป.ป.ส.
พร้อมด้วยคณะกรรมการและผู้แทนจากหน่วยงานที่เกี่ยวข้อง เข้าร่วมฯ
ณ ห้องประชุมกฤษณะ ผลอนันต์ สํานักงาน ป.ป.ส. ดินแดง กรุงเทพฯ
โดยที่ประชุมได้รับทราบผลการดําเนินการตรวจสอบทรัพย์สิน ในปี พ.ศ.๒๕๖๐
ตาม พ.ร.บ.มาตรการในการปราบปรามผู้กระทําความผิดเกี่ยวกับยาเสพติด พ.ศ.๒๕๓๔
โดยมีคําสั่งให้ตรวจสอบและยึดหรืออายัดทรัพย์สิน
ของผู้ต้องหาและผู้มีทรัพย์สินเกี่ยวข้อง จํานวนทั้งสิ้น ๑,๙๑๙ คดี มูลค่าประมาณ ๑,๖๖๗.๗๒ ล้านบาท
ทั้งนี้ นับตั้งแต่ ปี พ.ศ. ๒๕๓๕ จนถึงปัจจุบัน ได้มีคําสั่งให้ตรวจสอบและยึดหรืออายัดทรัพย์สิน
ตาม พ.ร.บ. ดังกล่าว รวมจํานวน ๓๗,๗๗๘ ราย ยึดและอายัดทรัพย์สินไว้ รวมมูลค่า ๒๑,๙๖๗.๕๒ ล้านบาท
นอกจากนี้ ที่ประชุมได้พิจารณาสํานวนคดีตรวจสอบทรัพย์สิน จํานวน ๑๔๘ คดี จํานวน ๔๔๕ ราย
รวมมูลค่า ๖๕.๒ ล้านบาท
ทั้งนี้ ปลัดกระทรวงยุติธรรม ได้เน้นย้ําการจัดลําดับความสําคัญและเร่งด่วนของคดีที่จะต้องเข้าสู่การพิจารณา
ของคณะกรรมการฯ เพื่อให้การดําเนินงานเป็นไปอย่างมีประสิทธิภาพ และเป็นไปตามระยะเวลาที่กําหนด
พร้อมทั้งเน้นย้ําการใช้จ่ายเงินงบประมาณของกองทุนป้องกันและปราบปรามยาเสพติดให้เป็นไปอย่างเหมาะสม
และตรงตามวัตถุประสงค์ในการป้องกัน ปราบปราม และแก้ไขปัญหายาเสพติด
ตลอดจนให้เกิดประโยชน์สูงสุดต่อหน่วยงาน ประเทศชาติ และประชาชน
รัฐบาลไทย-ข่าวทำเนียบรัฐบาล-สซ. ลงนาม MOU ร่วมกับ บ.แพน ราชเทวี กรุ๊ป ยกระดับเวชสำอางไทยสู่ตลาดสากล
วันจันทร์ที่ 6 กุมภาพันธ์ 2560
สซ. ลงนาม MOU ร่วมกับ บ.แพน ราชเทวี กรุ๊ป ยกระดับเวชสําอางไทยสู่ตลาดสากล
สซ. ลงนาม MOU ร่วมกับ บ.แพน ราชเทวี กรุ๊ป ยกระดับเวชสําอางไทยสู่ตลาดสากล
30 มกราคม 2560 / สถาบันวิจัยแสงซินโครตรอน (องค์การมหาชน) กระทรวงวิทยาศาสตร์และเทคโนโลยี ผนึกกําลัง บริษัท แพน ราชเทวี กรุ๊ป จํากัด (มหาชน) ลงนามบันทึกความเข้าใจความร่วมมือทางวิชาการด้านเทคโนโลยียาและเครื่องสําอาง เพื่อการวิจัยในเชิงลึกยกระดับนวัตกรรมเวชสําอางไทย เตรียมการแข่งขันในระดับสากล ผสานความร่วมมือระหว่างภาครัฐ และภาคเอกชนตามแนวทางการพัฒนาประเทศ 4.0 โดยมี ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี เป็นประธาน ณ โรงแรมอวานี ริเวอร์ไซด์ กรุงเทพฯ
ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี กล่าวว่า นโยบายกระทรวงวิทยาศาสตร์และเทคโนโลยี ยังคงยึดยุทธศาสตร์ชาติ 20 ปี ไทยแลนด์ 4.0 ที่เน้นในเรื่องการใช้ปัญญาและความรู้ รวมถึงนํานวัตกรรมงานวิจัยต่างๆ เข้าไปสร้างคุณค่าทางด้านเศรษฐกิจ เกษตรกรรม และการบริการ เชื่องโยงกับภาคอุตสาหกรรม โดยเน้นให้มีการบูรณาการระหว่างหน่วยงาน เพื่อให้การดําเนินงานได้ผลมากยิ่งขึ้น
ดร.อรรชกา กล่าวต่ออีกว่า เป็นสิ่งที่น่ายินดียิ่งที่องค์กรภาครัฐ ผนึกกําลังกับองค์กรภาคเอกชน ที่เดินหน้านําเทคโนโลยีแสงขั้นสูงของประเทศ สู่การพัฒนายกระดับผลิตภัณฑ์เวชสําอางและเครื่องสําอางไทย ให้มีคุณภาพทัดเทียมในตลาดโลก ซึ่งสามารถสะท้อนให้เห็นถึงความเข้มแข็งทางวิทยาศาสตร์และเทคโนโลยีของชาติได้เป็นอย่างดี
ด้าน ศาสตราจารย์ นาวาอากาศโท ดร.สราวุฒิ สุจิตจร ผู้อํานวยการสถาบันวิจัยแสงซินโครตรอน กล่าวเพิ่มเติมว่า ตลอดระยะเวลาหลายปีที่ผ่านมาเทคโนโลยีแสงซินโครตรอนถูกนําไปใช้ในการศึกษาวิจัยหลากหลายสาขา ซึ่งการลงนามความร่วมมือในครั้งนี้ ถือเป็นกล่าวสําคัญแห่งการบุกเบิกวงการเวชสําอางของไทย ผ่านการวิจัยและพัฒนาโดยแสงซินโครตรอนและเทคโนโลยีที่เกี่ยวข้อง ตลอดจนความร่วมมือด้านการฝึกอบรม แลกเปลี่ยนความรู้ทั้งทางวิทยาศาสตร์ และการบริหารจัดการองค์กรที่จะพัฒนาวงการเวชสําอางของไทยสู่ระดับสากล
ทั้งนี้ การลงนามความร่วมมือโดยผู้บริหารทั้งสองฝ่าย โดย รศ.ดร.นายแพทย์พิชิต สุวรรณประกร ประธานกรรมการบริษัท แพน ราชเทวี กรุ๊ป จํากัด (มหาชน) และ รศ.ดร.วีระพงษ์ แพสุวรรณ ประธานกรรมการบริหารสถาบันวิจัยแสงซินโครตรอน (องค์การมหาชน) พร้อมแลกของที่ระลึกและบันทึกภาพร่วมกัน
ข่าวโดย : นางสาวศิริวรรณ หมินหมัน
ภาพโดยและวีดิโอ : นางสาวศิริลักษณ์ สิกขะบูรณะ, นายสุเมธ บุญเอื้อ
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร. 02 333 3728-3732 โทรสาร 02 333 3834
E-Mail:pr@most.go.thFacebook : sciencethailand
Call Center กระทรวงวิทยาศาสตร์และเทคโนโลยี โทร. 1313
รัฐบาลไทย-ข่าวทำเนียบรัฐบาล-ทส. ร่วมกับ ส.อ.ท. หารือแนวทางจัดการขยะพลาสติกและส่งเสริมการบริหารจัดการสิ่งแวดล้อมอย่างยั่งยืน
วันพฤหัสบดีที่ 29 สิงหาคม 2562
ทส. ร่วมกับ ส.อ.ท. หารือแนวทางจัดการขยะพลาสติกและส่งเสริมการบริหารจัดการสิ่งแวดล้อมอย่างยั่งยืน
ทส. ร่วมกับ ส.อ.ท. หารือแนวทางจัดการขยะพลาสติกและส่งเสริมการบริหารจัดการสิ่งแวดล้อมอย่างยั่งยืน
ทส. ร่วมกับ ส.อ.ท. หารือแนวทางจัดการขยะพลาสติกและส่งเสริมการบริหารจัดการสิ่งแวดล้อมอย่างยั่งยืน
วันนี้ (29 สิงหาคม 2562) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ให้นายสุพันธุ์ มงคลสุธี ประธานสภาอุตสาหกรรมแห่งประเทศไทย พร้อมด้วยคณะผู้บริหารสภาอุตสาหกรรมฯ เข้าพบเพื่อหารือแนวทางเกี่ยวกับมาตรการทางกฎหมายเพื่อกํากับดูแลสิ่งแวดล้อมที่ยั่งยืน, นโยบาย Circular Economy และการส่งเสริมการจัดซื้อจัดจ้างสีเขียว (Green Procurement Policy) ณ ห้องประชุมชั้น 20 กระทรวงทรัพยากรธรรมชาติและสิ่งแวดล้อม
ทั้งนี้ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวว่า วันนี้ ประธานสภาอุตสาหกรรมแห่งประเทศไทย รองประธานฯ และคณะกรรมการฯ นําข้อเสนอที่ทาง
สภาอุตสาหกรรมแห่งประเทศไทยเป็นห่วงมาเสนอกระทรวงฯ เพื่อนําไปพิจารณา ประกอบด้วยเรื่อง
ขยะ ขยะอิเล็กทรอนิกส์ ขยะพลาสติก กฎหมาย กฎ ระเบียบต่าง ๆ ที่มีความซ้ําซ้อน  รวมไปถึงมาตรการทางด้านสิ่งแวดล้อมที่ภาคอุตสาหกรรมสามารถนํากลับมารีไซเคิลได้ เพื่อที่จะลดปริมาณขยะ ปริมาณของเสียที่เกิดขึ้น ซึ่งข้อเสนอต่าง ๆ ในวันนี้ จะมอบหมายให้หน่วยงานที่เกี่ยวข้องพิจารณา
รัฐบาลไทย-ข่าวทำเนียบรัฐบาล-รัฐบาลปิติ พระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี ทรงพระราชทานรถตรวจโรคติดเชื้อชีวนิรภัย เพื่อเพิ่มประสิทธิภาพ ความปลอดภัยในตรวจหาผู้ป่วยติดเชื้อไวรัสโควิด-19
วันพุธที่ 8 กรกฎาคม 2563
รัฐบาลปิติ พระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี ทรงพระราชทานรถตรวจโรคติดเชื้อชีวนิรภัย เพื่อเพิ่มประสิทธิภาพ ความปลอดภัยในตรวจหาผู้ป่วยติดเชื้อไวรัสโควิด-19
รัฐบาลปิติ พระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี ทรงพระราชทานรถตรวจโรคติดเชื้อชีวนิรภัย เพื่อเพิ่มประสิทธิภาพ ความปลอดภัยในตรวจหาผู้ป่วยติดเชื้อไวรัสโควิด-19
วันนี้ (8 กรกฎาคม 63) เวลา 12.30 น. ณ ตึกสันติไมตรี (หลังนอก) ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เปิดเผยว่าเมื่อวันที่ 6 ก.ค. 63 พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ทรงพระกรุณาโปรดเกล้าฯ พระราชทานรถตรวจโรคติดเชื้อชีวนิรภัยแก่กระทรวงสาธารณสุข พร้อมพระราชทานพระราชทรัพย์ส่วนพระองค์ ในการพัฒนาอุปกรณ์การตรวจมีประสิทธิภาพ เพื่อความปลอดภัยในการทํางานของเจ้าหน้าที่และตรวจหาผู้ป่วยติดเชื้อไวรัสโควิด-19 เชิงรุก สามารถเข้าถึงประชาชนได้ในทุกพื้นที่
พระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี พระราชทานพระราชวโรกาสให้นายกรัฐมนตรี เฝ้าฯ ทูลละอองธุลีพระบาท กราบบังคมทูลถวายรายงานการปฏิบัติหน้าที่ของรัฐบาลในห้วงที่ผ่านมา โดยนายกรัฐมนตรีอัญเชิญพระกระแสรับสั่ง ชมเชย ขอบคุณ รัฐบาล เจ้าหน้าที่สาธารณสุข และทุกคนที่ทํางานในการแก้ไขปัญหาสถานการณ์การแพร่ระบาดของเชื้อไวรัสโควิด-19 ซึ่งประเทศไทยได้รับคําชื่นชมจากต่างประเทศเป็นจํานวนมาก เป็นความภาคภูมิใจของคนไทยทั้งชาติ พร้อมรับพระราชทานพระบรมราโชบายเรื่อง ความรัก ความสามัคคี รัฐบาลต้องทําหน้าที่ดูแลประชาชน ให้มีคุณภาพชีวิตที่ดี เน้นความเป็นธรรม ความโปร่งใส ในการทํางาน บริหารบ้านเมืองให้เกิดเสถียรภาพ บริหารจัดการให้ครบทุกมิติเพื่อบรรเทาความเดือดของพี่น้องประชาชน โดยกําหนดแผนงานให้สอดคล้องกับงบประมาณที่มีอยู่เป็นไปด้วยความเหมาะสม พระบาทสมเด็จพระเจ้าอยู่หัว ทรงสนพระทัยการบริหารจัดการน้ํา ป่า การกักเก็บน้ํา ที่ประชาชนบางพื้นที่ยังได้รับความเดือดร้อนพร้อมกันนี้ด้วย ทั้งนี้ รัฐบาลพร้อมรับสนองพระบรมราโชบาย เหนือเกล้าฯ ในการปฏิบัติหน้าที่เพื่อสืบสาน รักษา และต่อยอด ตามพระปฐมบรมราชโองการ
.....................
กลุ่มประชาสัมพันธ์และเผยแพร่ สํานักโฆษก